Ügyiratszám: A2/71-8/2022.

****

**JEGYZŐKÖNYV**

**Alsószentiván Községi Önkormányzat Képviselő-testületének**

**2022. augusztus 10. napján megtartott**

**soron kívüli nyilvános ülésről**

**Napirendi pontok:**

1. **Határozati javaslat a szociális célú tüzelőanyag vásárlásához kapcsolódó támogatás iránti pályázat benyújtásáról**

Előterjesztő: Husvéth Imre polgármester

1. **Rendelet-tervezet a szociális ellátásokról és a települési támogatásokról**

Előterjesztő: Husvéth Imre polgármester

1. Határozati javaslat a dr. Szentiványi Péter Közösségi Színtér helyiségbérleti díjáról

Előterjesztő: Husvéth Imre polgármester

**A 2022. augusztus 10-i Képviselő-testületi ülésen alkotott rendeletek**

|  |  |
| --- | --- |
| **Száma** | **Címe** |
| 4/2022. (VIII. 11.) | a szociális ellátásokról és a települési támogatásokról |

**A 2022. augusztus 10-i Képviselő-testületi ülésen hozott határozatok**

|  |  |
| --- | --- |
| **Száma** | **Címe** |
| 47/2022. (VIII. 10.) | a jegyzőkönyv hitelesítő személyének, valamint a napirendi pontok elfogadásáról |
| 48/2022. (VIII. 10.) | a szociális célú tüzelőanyag vásárlásához kapcsolódó támogatás iránti pályázat benyújtásáról |
| 49/2022. (VIII. 10.) | a dr. Szentiványi Péter Közösségi Színtér helyiségbérleti díjáról |

**Jegyzőkönyv**

**Készült:** Alsószentiván Község Önkormányzata Képviselő-testületének 2022. augusztus 10-én 9.00 órai kezdettel megtartott soron kívüli nyilvános üléséről

**Ülés helye:** Alsószentiván Község Önkormányzatának tanácsterme

7012 Alsószentiván, Béke u. 56/a.

**Jelen vannak:**

Husvéth Imre polgármester

Nagy Orsolya alpolgármester

Gráczer Krisztina települési képviselő

Kiss Attila települési képviselő

Lepsényi Mária települési képviselő

**Tanácskozási joggal jelen van:**

Csalovszkiné Mezei Zsuzsanna jegyző

**Husvéth Imre polgármester:**

Tisztelettel köszöntöm Alsószentiván Község Önkormányzata Képviselő-testületének soron kívüli nyilvános ülésén megjelenteket. Megállapítom, hogy az ülés határozatképes, miután a Képviselő-testület 5 tagja jelen van, az ülést megnyitom. Felkérem Csalovszkiné Mezei Zsuzsanna jegyzőasszonyt, hogy a testületi ülés jegyzőkönyv-vezetői feladatait lássa el, jegyzőkönyv hitelesítőnek javaslom Nagy Orsolya alpolgármestert és Kiss Attila települési képviselőt, valamint javaslom, hogy az ülés napirendi pontjait a meghívóban foglaltak alapján fogadja el a testület.

Kérem, hogy aki a jegyzőkönyv-hitelesítők személyével és a napirendi javaslattal egyetért, kézfelemeléssel szavazzon.

Alsószentiván Község Önkormányzata Képviselő-testülete **egyhangú 5 igen szavazattal**, ellenszavazat és tartózkodás nélkül az alábbi határozatot hozta:

**Alsószentiván Község Önkormányzat Képviselő-testületének**

**47/2022. (VIII. 10.) határozata**

**a jegyzőkönyv-hitelesítők személyének és a napirendi pontok elfogadásáról**

Alsószentiván Község Önkormányzatának Képviselő-testülete a soron következő nyilvános testületi ülésről készülő jegyzőkönyv hitelesítőjének Nagy Orsolya alpolgármestert és Kiss Attila települési képviselőt, valamint a testületi ülés napirendi pontjait a meghívóban szereplő javaslat szerinti tartalommal elfogadja.

Felelős: Husvéth Imre polgármester

Határidő: azonnal

**Napirend tárgyalása**

1. **Határozati javaslat a szociális célú tüzelőanyag vásárlásához kapcsolódó támogatás iránti pályázat benyújtásáról**

Előterjesztő: Husvéth Imre polgármester

**Husvéth Imre polgármester:**

Tájékoztatom a testületet, hogy a belügyminiszter pályázatot írt ki Magyarország 2022. évi központi költségvetéséről szóló 2021. évi XC. törvény 3. melléklet 2.2.1. pont szerinti, a települési önkormányzatok szociális célú tüzelőanyag vásárlásához kapcsolódó támogatására. A pályázatot az 5.000 fő lakosságszámot meg nem haladó települési önkormányzatok nyújthatják be. A támogatás mértéke kemény lombos fafajta esetében 16.500 Ft/erdei m3+áfa, valamint a 1.000 Ft+áfa önrész vállalása. A pályázati kiírás részletesen tartalmazza a támogathatók körét. A pályázat elektronikus rögzítésének határideje 2022. augusztus 31. Fentiek alapján javaslom, hogy a képviselő-testület nyújtsa be a pályázatát 84 erdei m3 tűzifa támogatására.

Megkérdezem, hogy van-e valakinek további hozzászólása. Amennyiben nincs, kérem, hogy aki az előterjesztett határozati javaslatot elfogadja, kézfelemeléssel szavazzon.

Alsószentiván Község Önkormányzatának Képviselő-testülete **egyhangú,** **5 igen szavazattal**, **ellenszavazattal és tartózkodás nélkül** az alábbi határozatot hozta:

**Alsószentiván Község Önkormányzata Képviselő-testületének**

**48/2022. (VIII. 10.) határozata**

**a szociális célú tüzelőanyag vásárlásához kapcsolódó**

**támogatás iránti pályázat benyújtásáról**

Alsószentiván Község Önkormányzatának Képviselő-testülete pályázatot nyújt be Magyarország 2022. évi központi költségvetéséről szóló 2021. évi XC. törvény 3. melléklet 2.2.1. pont szerinti, a települési önkormányzatok szociális célú tüzelőanyag vásárlásához kapcsolódó támogatására 84 erdei m3 kemény lombos fafajta szociális célú tűzifa igénylésére, melyhez a szükséges 1.000 Ft/erdei m3+áfa, azaz 106.680 Ft önrészt a 2022. évi szociális feladatfinanszírozás terhére biztosítja.

Alsószentiván Község Önkormányzatának Képviselő-testülete vállalja, hogy a szociális célú tűzifában részesülőtől ellenszolgáltatást nem kér.

Felelős: Husvéth Imre polgármester

Határidő: azonnal

1. **Rendelet-tervezet a szociális ellátásokról és a települési támogatásokról**

Előterjesztő: Husvéth Imre polgármester

**Husvéth Imre polgármester:**

Tájékoztatom a képviselő-testületet, hogy az idei évben lehetősége nyílik az önkormányzatnak az iskolakezdéshez támogatást nyújtani, valamint a benyújtott kérelemek alapján úgy láttuk, hogy a korábban meghatározott jövedelemhatárokat indokolt lenne emelni, mert így még azokat sem tudjuk támogatásban részesíteni, akik arra rászorultak lennének. A fenti indokok miatt javaslom, hogy teljesen új rendeletet alkosson a testület a régi módosítása helyett. A jegyzőasszony elkészítette a rendelet-tervezetet. Megkérdezem, hogy van-e valakinek kérdése, hozzászólása. Mivel nincs, kérem, hogy aki az előterjesztett rendelet-tervezetet elfogadja, kézfelemeléssel szavazzon.

Alsószentiván Község Önkormányzatának Képviselő-testülete **egyhangúan,** **5 igen szavazattal, ellenszavazat és tartózkodás nélkül** az alábbi rendeletet alkotta:

**Alsószentiván Község Önkormányzata Képviselő-testületének**

**4/2022. (VIII. 11.) önkormányzati rendelete**

**a szociális ellátásokról és a települési támogatásokról**

**A rendelet a jegyzőkönyvhöz csatolva.**

1. Határozati javaslat a dr. Szentiványi Péter Közösségi Színtér helyiségbérleti díjáról

Előterjesztő: Husvéth Imre polgármester

**Husvéth Imre polgármester:**

Tájékoztatom a képviselőket, hogy az újonnan elkészült művelődési házunkra egyre nagyobb igény van mind a helyi lakosság, mind a piaci vállalkozások körében. Az épületet európai uniós forrásból felújítottuk, a használatáért bérleti díjat kívánunk szedni. Eddig nem volt megállapítva bérleti díj az épületre, mondjuk, ahogyan kinézett, nem is lehettt volna. A határozati javaslatban foglalt bérleti díjakat javaslom, kérem, hogy akinek kérdése, hozzászólása van, tegye meg.

Amennyiben nincs, kérem, hogy aki az előterjesztett határozati javaslatot elfogadja, kézfelemeléssel szavazzon.

Alsószentiván Község Önkormányzatának Képviselő-testülete **egyhangú,** **5 igen szavazattal**, **ellenszavazattal és tartózkodás nélkül** az alábbi határozatot hozta:

**Alsószentiván Község Önkormányzata Képviselő-testületének**

**49/2022. (VIII. 10.) határozata**

**a dr. Szentiványi Péter Közösségi Színtér helyiségbérleti díjáról**

Alsószentiván Község Önkormányzatának Képviselő-testülete az önkormányzat tulajdonában lévő Béke utca 27/b. szám alatti dr. Szentiványi Péter Közösségi Színtér bérleti díját 2022. szeptember 1-jétől, az alábbiak szerint határozza meg:

Bérleti díjak mértéke:

a) színházterem: 30.000 Ft/3 óra, és további 10.000 Ft minden megkezdett óránként,

b) lakodalom alkalmanként: 100.000 Ft/alkalom

A Közösségi Színtéren található hang- és fénytechnika egyedi megállapodás alapján, szakember közreműködésével bérelhető.

Az Önkormányzat a Közösségi Színteret

a) az önkormányzat által szervezett rendezvények igénybevétele céljából,

b) a község nevelési-oktatási intézményei által szervezett rendezvények igénybevétele céljából,

c) a települési civil szervezetek, egyházközségek által szervezett rendezvények igénybevétele céljából,

d) politikai tárgyú rendezvények, kampányrendezvények igénybevétele céljából

térítésmentesen biztosítja.

A Képviselő-testület felhatalmazza a polgármestert, hogy a Közösségi Színtér hasznosításáról, a bérleti díjak beszedéséről gondoskodjon.

Felelős: Husvéth Imre polgármester

Határidő: azonnal

**Husvéth Imre polgármester:**

Megkérdezem, hogy van-e valakinek hozzászólása, kérdése a napirendhez. Amennyiben nincs, megköszönöm a részvételt és az ülést bezárom.

**K.m.f.**

|  |  |
| --- | --- |
| **Husvéth Imre** | **Csalovszkiné Mezei Zsuzsanna** |
| **polgármester** | **jegyző** |
|  |  |
|  |  |
|  |  |
| **Nagy Orsolya** | **Kiss Attila** |
| **jegyzőkönyv hitelesítő** | **jegyzőkönyv hitelesítő** |